**20. Transpozícia smerníc a dôsledky chybnej transpozície**

Podklad – Siman, Slašťan – Právo EÚ, 2012

Smernica je záväzná pre každý ČŠ, ktorému je určená, a to vzhľadom na výsledok, ktorý sa má dosiahnuť, pričom sa voľba foriem a metód ponecháva vnútroštátnym orgánom.

Vzhľadom na povinnosť ČŠ transponovať smernicu sa právne účinky smernice vyvíjajú v 2 úrovniach:

* Na úniovej úrovni je určovaný výsledok / cieľ smernice, ktorý zaväzuje jeden / viac ČS
* Následne na vnútroštátnej úrovni majú orgány ČŠ povinnosť vykonať v stanovej lehote cieľ smernice, a to prijatím vnútroštátnych opatrení

Ustanovenia smernice musia byť transponované do vnútroštátneho právneho poriadku s jednoznačnou záväznou právnou silou v podobe všeobecne záväzného právneho predpisu a s presnosťou a jasnosťou požadovanou na účely splnenia požiadavky právnej istoty.

ČŠ majú povinnosť transponovať smernicu v predpísanej transpozičnej lehote, aj po viacerých etapách alebo s použitím prechodných ustanovení, ak je na záver dodržaná transpozičná lehota.

Spočiatku Súdny dvor uvádzal, že ČŠ si do uplynutia transpozičnej lehoty ponechávajú slobodu rozhodovania v oblasti pôsobnosti smernice, neskôr však upresnil, že ČŠ majú povinnosť zdržať sa už počas plynutia transpozičnej lehoty smernice prijatia takých vnútroštátnych opatrení, ktoré by svojou povahou mohli vážne ohroziť uskutočnenie cieľa stanoveného smernicou.

Transpozícia ustanovení smernice musí byť v súlade so zásadou právnej istoty vyhovieť požiadavkám jasnosti a presnosti, aby FO a PO poznali svoje práva a povinnosti, ktoré zo smernice vyplývajú a ktorých sa môžu v prípade potreby dovolávať pred vnútrošt. súdom.

Záverečné ustanovenia väčšiny smerníc okrem určenia transpozičnej lehoty ukladajú ČŠ aj povinnosť, aby priamo v opatreniach prijatých na účely transpozície smernice uviedli odkaz na transponovanú smernicu.

Až kým smernica nie je správne prebratá do vnútroštátneho práva, dotknuté subjekty nemajú možnosť poznať rozsah svojich práv. Až momentom správnej transpozície smernice nastáva právna istota, kedy FO a PO už musia poznať svoje práva vyplývajúce zo smernice a možno od nich požadovať, aby si uplatnili svoje práva.

V praxi môže nastať situácia, že právo ČŠ bolo v súlade so smernicou už pred jej prijatím a nie je potrebné smernicu osobitne preberať do vnútroštátneho poriadku. Ak však smernica výslovne stanovuje ČŠ povinnosť, aby vnútrošt. transpozičné ustanovenia obsahovali odkaz na túto smernicu v ich samotnom texte, musí ČŠ prijať nový predpis.

ČŠ musí vždy oznámiť Komisii jasným a presným spôsobom, prostredníctvom ktorých vnútroštátnych aktov, normatívnych alebo administratívnych opatrení dosiahol výsledok smernice. V opačnom prípade ide o nesplnenie si povinnosti.

Prípady nedostatočnej transpozície smerníc:

* správna prax v súlade so smernicou
* súdna prax v súlade so smernicou – súdna prax interpretujúca vnútroštátne právo v súlade so smernicou bez jej náležitej transpozície nespĺňa požiadavky jasnosti a presnosti
* všeobecný odkaz na právo Únie – iba samotný všeobecný odkaz v ustanovení vnútrošt. predpisu na úniové právo nespĺňa požiadavky dostatočnej jasnej a presnej transpozície smernice

**Dôsledky:**

Nespráva transpozícia smernice po uplynutí transpozičnej lehoty (ak smernica nebola transponovaná vôbec, smernica bola transponovaná len čiastočne, alebo bola transponovaná s výnimkami, ktoré smernica nepovoľuje), alebo neskorá transpozícia smernice, alebo neoznámenie vnútroštátnych transpozičných predpisov komisii predstavujú nesplnenie si povinnosti ČŠ, ktorá mu vyplýva z úniového práva a môžu byť dôvodom pre začatie správneho alebo aj súdneho konania voči previnenému ČŠ.

Neprípustné dôvody nesplnenia si transpozičnej povinnosti:

* existencia odlišnej vnútroštátnej legislatívy, praxe alebo situácie
* existencia výnimočnej vnútroštátnej situácie (napr. rozpustenie parlamentu)
* zabezpečenie väčšiny cieľov smernice
* krátka transpozičná lehota smernice
* možnosť uplatňovania vnútroštátnych prechodných opatrení po transpozícii smernice
* nesplnenie si transpozičnej povinnosti zo strany iných ČŠ
* existencia priameho účinku smernice, ktorý chráni právne subjekty aj v prípade netransponovenej smernice
* príprava legislatívnych zmien smernice
* nevykonanie smernice na úniovej úrovni
* činnosti, ktoré smernica upravuje, nie sú doposiaľ v dotknutom ČŠ vykonávané

Prípustné dôvody nesplnenia si transpozičnej povinnosti:

* ak by jej transpozícia nemala z geografických dôvodov zmysel (napr. ak by vnútrozemský štát mal preberať smernicu týkajúcu sa pobrežných vôd)
* ak by jej transpozícia bránila plneniu záväzkov vyplývajúcich z medzinárodnej dohody uzatvorenej medzi treťou krajinou a ČŠ pred jeho pristúpením k únii
* z dôvodu existencie vyššej moci

SR môže prebrať smernicu únie iba prostredníctvom všeobecne záväzného predpisu, t.j. zákonov NR alebo aproximačných nariadení vlády.